Nr. L 124/38 De Europæiske Fællesskabers Tidende 8. 5. 81 KOMMISSIONENS BESLUTNING af 14. april 1981 om godkendelse af programmet vedrørende fremme af landbrugets udvikling i det vestlige Irland i overensstemmelse med Rådets forordning (EØF) nr. 1820/80 (Den engelske tekst er den eneste autentiske) (81/298/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1820/80 af 24. juni 1980 om fremme af landbrugets udvikling i de ugunstigt stillede områder i det vestlige Irland (!), særlig artikel 3, og ud fra følgende betragtninger : Den irske regering har den 3. marts 1980 fremsendt programmet vedrørende fremme af landbrugets udvik- ling i det vestlige Irland; programmet indeholder samtlige de oplysninger, be- stemmelser og foranstaltninger, som er anført i artikel 2 i forordning (EØF) nr. 1820/80, hvilket er garanti for, at målsætningen i forordningen kan nås; med hensyn til den i afsnit IV i ovennævnte forord- ning fastsatte styring af landbrugsproduktionen er de i programmet fastsatte betingelser for særlig at begun- stige opdræt af kødkvæg og/eller fåreavl imidlertid ikke tilstrækkelige til at sikre, at denne styring gen- nemføres ; disse betingelser bør derfor suppleres ; desuden bør det nærmere præciseres, i hvilken ud- strækning der kan ydes investeringsstøtte til de land- brugere, der omfattes af programmet ; EUGFL-komiteen er blevet hørt vedørende de finansi- elle aspekter ; de i denne beslutning fastsatte foranstaltninger er i overensstemmelse med udtalelse fra Den stående Landbrugsstrukturkomité — VEDTAGET FØLGENDE BESLUTNING : Artikel 1 1. Programmet vedrørende fremme af landbrugets udvikling i det vestlige Irland, som den irske regering fremsendte den 3. marts 1981 i overensstemmelse med forordning (EØF) nr. 1820/80, godkendes. 2. Programmet godkendes på betingelse af, — at den i artikel 10, stk. 1, litra d) i forordning (EØF) nr. 1820/80 omhandlede plan for konkret forbedring af en bedrift viser, at salgsandelen hidrø- rende fra okse- og fårekødsproduktionen ikke fal- der i forhold til bedriftens samlede salg af dyriske produkter efter gennemførelsen af de i planen fast- satte investeringer, — at den i planen fastsatte kapitalstøtte til investerin- ger ikke overstiger værdien af støtten i artikel 11, stk. 1, i forordning (EØF) nr. 1820/80, — at den investeringsstøtte, som senere ydes til land- brugere, der har modtaget den i programmet fast- satte investeringsstøtte, og som ikke gennemfører en udviklingsplan i medfør af artikel 4 i direktiv 72/159/EØF, ikke overstiger den støtte, der er fast- sat i artikel 12 i direktiv 75/268/EØF eller i artikel 14, stk. 2, første afsnit, i direktiv 72/159/EØF. Artikel 2 Denne beslutning er rettet til Irland. Udfærdiget i Bruxelles, den 14. april 1981. På Kommissionens vegne Poul DALSAGER Medlem af Kommissionen (1) EFT nr. L 180 af 14. 7. 1980, s. 1.